CELEX: 52005PC0268
Language: el
Date: 2005-06-21
Title: Πρόταση Kανονισμου του Συμβουλίου για την περάτωση της επανεξέτασης ως προς νέο εξαγωγέα του κανονισμού (ΕΚ) αριθ. 1995/2000 του Συμβουλίου για την επιβολή οριστικού δασμού αντιντάμπινγκ στις εισαγωγές διαλυμάτων ουρίας και νιτρικού αμμωνίου, καταγωγής, μεταξύ άλλων, Αλγερίας

Σημαντική ανακοίνωση νομικού περιεχομένου

|

52005PC0268

Πρόταση Kανονισμου του Συμβουλίου για την περάτωση της επανεξέτασης ως προς νέο εξαγωγέα του κανονισμού (ΕΚ) αριθ. 1995/2000 του Συμβουλίου για την επιβολή οριστικού δασμού αντιντάμπινγκ στις εισαγωγές διαλυμάτων ουρίας και νιτρικού αμμωνίου, καταγωγής, μεταξύ άλλων, Αλγερίας  /* COM/2005/0268 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 21.6.2005COM(2005) 268 τελικόΠρότασηKΑΝΟΝΙΣΜΟΥ ΤΟΥ ΣΥΜΒΟΥΛΙΟΥγια την περάτωση της επανεξέτασης ως προς νέο εξαγωγέα του κανονισμού (ΕΚ) αριθ. 1995/2000 του Συμβουλίου για την επιβολή οριστικού δασμού αντιντάμπινγκ στις εισαγωγές διαλυμάτων ουρίας και νιτρικού αμμωνίου, καταγωγής, μεταξύ άλλων, Αλγερίας(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΠεριεχόμενο της πρότασης |Αιτιολόγηση και στόχοι της πρότασης Η παρούσα πρόταση αφορά την εφαρμογή του κανονισμού (ΕΚ) αριθ. 384/96 του Συμβουλίου, της 22ας Δεκεμβρίου 1995 για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας, όπως τροποποιήθηκε την τελευταία φορά με τον κανονισμό (ΕΚ) αριθ. 461/2004 του Συμβουλίου της 8ης Μαρτίου 2004 (εφεξής «ο βασικός κανονισμός») για την περάτωση της επανεξέτασης ως προς νέο εξαγωγέα του κανονισμού (ΕΚ) αριθ. 1995/2000 του Συμβουλίου για την επιβολή οριστικών δασμών αντιντάμπινγκ στις εισαγωγές νιτρικού αμμωνίου καταγωγής, μεταξύ άλλων, Αλγερίας. |Γενικό πλαίσιο Η παρούσα πρόταση εντάσσεται στο πλαίσιο της εφαρμογής του βασικού κανονισμού και είναι το αποτέλεσμα έρευνας που διεξήχθη σύμφωνα με τις ουσιώδεις και διαδικαστικές απαιτήσεις που καθορίζονται στον βασικό κανονισμό. |Ισχύουσες διατάξεις στον τομέα που αφορά η πρόταση Δεν υφίστανται νομικές διατάξεις στον τομέα που αφορά η πρόταση. |Συνοχή με άλλες πολιτικές και στόχους της Ένωσης Δεν ισχύει. |Διαβουλευσεισ με τα ενδιαφερομενα μερη και αξιολογηση των επιπτωσεων |Διαβουλεύσεις με τα ενδιαφερόμενα μέρη |Τα μέρη που αφορά η διαδικασία είχαν ήδη τη δυνατότητα να υπερασπίσουν τα συμφέροντά τους κατά την έρευνα, σύμφωνα με τις διατάξεις του βασικού κανονισμού. |Συγκέντρωση και χρησιμοποίηση των εκτιμήσεων εμπειρογνωμόνων |Δεν ήταν αναγκαία η προσφυγή σε εκτιμήσεις εξωτερικών εμπειρογνωμόνων |Εκτίμηση του αντίκτυπου Η παρούσα πρόταση απορρέει από την εφαρμογή του βασικού κανονισμού. Ο βασικός κανονισμός δεν προβλέπει εκτίμηση του γενικού αντίκτυπου αλλά περιέχει διεξοδικό κατάλογο των συνθηκών που πρέπει να εκτιμηθούν. |Νομικα στοιχεία της πρότασης |Περίληψη της προτεινόμενης δράσης Στις 16 Οκτωβρίου 2004, η Επιτροπή ανήγγειλε, με τον κανονισμό (ΕΚ) αριθ. 1795/2004, την έναρξη επανεξέτασης «ως προς νέο εξαγωγέα» του κανονισμού (ΕΚ) αριθ. 1995/2000 του Συμβουλίου για την επιβολή οριστικού δασμού αντιντάμπινγκ στις εισαγωγές διαλυμάτων ουρίας και νιτρικού αμμωνίου, καταγωγής, μεταξύ άλλων, Αλγερίας. Αυτός ο κανονισμός καταργούσε επίσης το δασμό όσον αφορά τις εισαγωγές από την Fertial SPA (εφεξής «η αιτούσα»), την εταιρεία της Αλγερίας που είχε ζητήσει την έναρξη της επανεξέτασης, υποβάλλοντας αυτές τις εισαγωγές σε καταγραφή. Η έρευνα έδειξε ότι τα λογιστικά αρχεία της αιτούσας περιείχαν σημαντικές ελλείψεις και ότι δεν μπορούσαν να αποτελέσουν την κατάλληλη βάση για τον καθορισμό του περιθωρίου ντάμπινγκ της αιτούσας. Συνεπώς, οι υπηρεσίες της Επιτροπής δεν ήταν σε θέση να καθορίσουν ατομικό περιθώριο ντάμπινγκ με βάση αυτά τα στοιχεία που προσκομίστηκαν. Προτείνεται επομένως να απορριφθεί η αίτηση που υπέβαλε η αιτούσα, να περατωθεί η επανεξέταση ως προς νέο εξαγωγέα, και να διατηρηθεί το υπόλοιπο περιθωρίου ντάμπινγκ που διαπιστώθηκε κατά την αρχική έρευνα, δηλ. 9,7% (ή 6,88 € ανά τόνο), επειδή τίποτα δεν αποδείκνυε ότι η αιτούσα ασκούσε πρακτικές ντάμπινγκ σε χαμηλότερο βαθμό. Αυτός ο δασμός πρέπει να εισπραχθεί αναδρομικά για τις εισαγωγές που είχαν υπαχθεί σε καταγραφή. Ζητήθηκε η γνώμη των κρατών μελών τα οποία υποστήριξαν ομόφωνα αυτήν την πρόταση. Κατά συνέπεια, προτείνεται στο Συμβούλιο να εγκρίνει τη συνημμένη πρόταση κανονισμού, ο οποίος πρέπει να δημοσιευθεί στην Επίσημη Εφημερίδα της Ευρωπαϊκής Ένωσης το αργότερο μέχρι τις 15 Ιουλίου 2005. |Νομική βάση Κανονισμός (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας, όπως τροποποιήθηκε τελευταία με τον κανονισμό (ΕΚ) αριθ. 461/2004, της 8ης Μαρτίου 2004. |Αρχή της επικουρικότητας Η πρόταση εμπίπτει στην αποκλειστική αρμοδιότητα της Κοινότητας. Επομένως, η αρχή της επικουρικότητας δεν εφαρμόζεται. |Αρχή της αναλογικότητας Η παρούσα πρόταση είναι σύμφωνη με την αρχή της αναλογικότητας για τον (τους) ακόλουθο (ους) λόγο (ους). |Η μορφή δράσης περιγράφεται στον προαναφερόμενο βασικό κανονισμό και δεν επιτρέπει εθνικές αποφάσεις. |Στοιχεία σχετικά με τον τρόπο με τον οποίο θα περιοριστούν στο ελάχιστο η οικονομική επιβάρυνση και ο διοικητικός φόρτος που θα αναλάβουν η Κοινότητα, οι εθνικές αρχές, οι περιφερειακές και τοπικές αρχές, οι οικονομικοί παράγοντες και οι πολίτες και θα διασφαλιστεί ότι είναι ανάλογα αυτά προς το στόχο της πρότασης: άνευ αντικειμένου |Επιλογή των μέσων |Προτεινόμενο μέσο: κανονισμός. |Άλλα μέσα δεν προσφέρονται για τον (τους) ακόλουθο (ους) λόγο (ους). Ο προαναφερόμενος βασικός κανονισμός δεν προβλέπει τη χρησιμοποίηση άλλων μέσων. |Δημοσιονομικές επιπτώσεις |Η πρόταση δεν έχει επιπτώσεις στον κοινοτικό προϋπολογισμό. |1.  ΠρότασηKΑΝΟΝΙΣΜΟΥ ΤΟΥ ΣΥΜΒΟΥΛΙΟΥγια την περάτωση της επανεξέτασης ως προς νέο εξαγωγέα του κανονισμού (ΕΚ) αριθ. 1995/2000 του Συμβουλίου για την επιβολή οριστικού δασμού αντιντάμπινγκ στις εισαγωγές διαλυμάτων ουρίας και νιτρικού αμμωνίου, καταγωγής, μεταξύ άλλων, ΑλγερίαςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 384/96 του Συμβουλίου της 22ας Δεκεμβρίου 1995 για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας[1] (εφεξής "ο βασικός κανονισμός"), και ιδίως το άρθρο 11 παράγραφος 4,την πρόταση που υπέβαλε η Επιτροπή κατόπιν διαβουλεύσεως με τη συμβουλευτική επιτροπή,Εκτιμώντας τα ακόλουθα:1. ΙΣΧΥΟΝΤΑ ΜΕΤΡΑ(1) Τα μέτρα που ισχύουν επί του παρόντος στις εισαγωγές στην Κοινότητα διαλυμάτων ουρίας και νιτρικού αμμωνίου, καταγωγής, μεταξύ άλλων, Αλγερίας, είναι οριστικοί δασμοί αντιντάμπινγκ που έχουν επιβληθεί με τον κανονισμό (ΕΚ) αριθ. 1995/2000 του Συμβουλίου[2]. Δυνάμει του ιδίου κανονισμού, εφαρμόζονται επίσης μέτρα αντιντάμπινγκ στις εισαγωγές διαλυμάτων ουρίας και νιτρικού αμμωνίου καταγωγής Λευκορωσίας, Ρωσίας και Ουκρανίας.2. ΤΡΕΧΟΥΣΑ ΕΡΕΥΝΑ2.1 Αίτηση επανεξέτασης(2) Μετά την επιβολή των οριστικών δασμών αντιντάμπινγκ στις εισαγωγές διαλυμάτων ουρίας και νιτρικού αμμωνίου καταγωγής Αλγερίας, η Επιτροπή έλαβε αίτηση για την έναρξη διαδικασίας επανεξέτασης «ως προς νέος εξαγωγέα» του κανονισμού (ΕΚ) αριθ. 1995/2000, δυνάμει του άρθρου 11 παράγραφος 4 του βασικού κανονισμού, από την εταιρεία της Αλγερίας Fertial SPA («η αιτούσα»). Η αιτούσα υποστήριξε ότι δεν ήταν συνδεδεμένη με τον παραγωγό-εξαγωγέα στην Αλγερία που υπέκειτο στα ισχύοντα μέτρα αντιντάμπινγκ όσον αφορά το υπό εξέταση προϊόν. Επιπλέον, ισχυρίστηκε ότι δεν είχε εξαγάγει διαλύματα ουρίας και νιτρικού αμμωνίου στην Κοινότητα κατά την αρχική περίοδο της έρευνας (δηλ. την περίοδο από την 1η Ιουνίου 1998 έως τις 31 Μαΐου 1999), αλλά ότι είχε αρχίσει να εξάγει το προϊόν στην Κοινότητα μετά την περίοδο αυτή.2.2 Έναρξη της επανεξέτασης «ως προς νέο εξαγωγέα»(3) Η Επιτροπή εξέτασε τα αποδεικτικά στοιχεία που υπέβαλε η αιτούσα και θεώρησε ότι είναι επαρκή ώστε να δικαιολογείται η έναρξη επανεξέτασης σύμφωνα με τις διατάξεις του άρθρου 11 παράγραφος 4 του βασικού κανονισμού. Μετά από διαβουλεύσεις με τη συμβουλευτική επιτροπή και αφού έδωσε στον κοινοτικό κλάδο παραγωγής την ευκαιρία να υποβάλει παρατηρήσεις, η Επιτροπή, με τον κανονισμό (ΕΚ) αριθ. 1795/2004[3], κίνησε διαδικασία επανεξέτασης του κανονισμού (ΕΚ) αριθ. 1995/2000 όσον αφορά την αιτούσα και άρχισε την έρευνα.(4) Δυνάμει του κανονισμού (ΕΚ) αριθ. 1795/2004, καταργήθηκε ο δασμός αντιντάμπινγκ 6,68 € ανά τόνο που επιβλήθηκε με τον κανονισμό (ΕΚ) αριθ. 1995/2000 στις εισαγωγές διαλυμάτων ουρίας και νιτρικού αμμωνίου που παράγονται, μεταξύ άλλων, από την αιτούσα. Επίσης, δυνάμει του άρθρου 14 παράγραφος 5 του βασικού κανονισμού, οι τελωνειακές αρχές κλήθηκαν να λάβουν τα κατάλληλα μέτρα για την καταγραφή αυτών των εισαγωγών.2.3 Υπό εξέταση προϊόν(5) Το προϊόν που αφορά η παρούσα επανεξέταση είναι το ίδιο με το προϊόν της έρευνας που οδήγησε στην επιβολή των ισχυόντων μέτρων στις εισαγωγές διαλυμάτων ουρίας και νιτρικού αμμωνίου καταγωγής Αλγερίας (εφεξής «η αρχική έρευνα»), δηλ. μείγματα ουρίας και νιτρικού αμμωνίου σε υδατικά ή αμμωνιακά διαλύματα, που υπάγονται κανονικά στον κωδικό ΣΟ 3102 80 00 και καταγωγής Αλγερίας.2.4 Ενδιαφερόμενα μέρη(6) Η Επιτροπή ενημέρωσε επισήμως την αιτούσα και τους αντιπροσώπους της χώρας εξαγωγής για την έναρξη της επανεξέτασης. Τα ενδιαφερόμενα μέρη είχαν την ευκαιρία να γνωστοποιήσουν γραπτώς τις απόψεις τους και να ζητήσουν να γίνουν δεκτά σε ακρόαση.(7) Η Επιτροπή απέστειλε ερωτηματολόγιο στην αιτούσα και έλαβε απάντηση εντός της ταχθείσας προθεσμίας. Η Επιτροπή αναζήτησε και επαλήθευσε όλες τις πληροφορίες που έκρινε απαραίτητες για τον καθορισμό του ντάμπινγκ και διεξήγαγε επιτόπιες επαληθεύσεις στις εγκαταστάσεις της αιτούσας.2.5 Περίοδος της έρευνας(8) Η έρευνα για την πρακτική ντάμπινγκ κάλυψε την περίοδο από 1ης Ιουλίου 2003 έως τις 30 Ιουνίου 2004 (εφεξής «η περίοδος της έρευνας» ή «ΠΕ»).3. ΑΠΟΤΕΛΕΣΜΑΤΑ ΤΗΣ ΕΡΕΥΝΑΣ(9) Η έρευνα επιβεβαίωσε ότι η αιτούσα δεν είχε εξαγάγει το υπό εξέταση προϊόν κατά την αρχική περίοδο της έρευνας και ότι οι εξαγωγές της άρχισαν να πραγματοποιούνται στην Κοινότητα μετά την εν λόγω περίοδο.(10) Ο κοινοτικός κλάδος παραγωγής ισχυρίστηκε ότι η αιτούσα ήταν συνδεδεμένη με τον παραγωγό-εξαγωγέα που ενεχόταν στην αρχική έρευνα. Παρόλο που μια εταιρεία που ήταν συνδεδεμένη με την αιτούσα είχε επίσης προμηθεύσει πρώτη ύλη στον παραγωγό-εξαγωγέα τον οποίο αφορούσε η αρχική έρευνα, δεν υπήρχαν στοιχεία που να δείχνουν ότι αυτή η σχέση δεν περιοριζόταν στις συνήθεις εμπορικές συναλλαγές. Όντως, διαπιστώθηκε ότι η εταιρεία που ήταν συνδεδεμένη με την αιτούσα δεν ήταν συνδεδεμένη με τον παραγωγό-εξαγωγέα τον οποίο αφορούσε η αρχική έρευνα. Κατά συνέπεια, θεωρήθηκε αβάσιμο το επιχείρημα ότι η αιτούσα ήταν συνδεδεμένη με παραγωγό εξαγωγέα που ενεχόταν στην αρχική έρευνα.(11) Εντούτοις, η έρευνα έδειξε ότι τα λογιστικά αρχεία της αιτούσας περιείχαν σημαντικές ελλείψεις και ότι δεν μπορούσαν να αποτελέσουν την κατάλληλη βάση για τον καθορισμό του περιθωρίου ντάμπινγκ της αιτούσας.(12) Διαπιστώθηκε ότι το κόστος των πρώτων υλών που ανέφερε η αιτούσα στηριζόταν σε απλές εκτιμήσεις για το ήμισυ της ΠΕ, και όχι στο πραγματικό κόστος.(13) Επιπλέον, το δηλωθέν κόστος που προέκυψε από το λογιστικό σύστημα της ίδιας της εταιρείας, δεν ήταν σύμφωνο με τα γενικά λογιστικά αρχεία. Όντως, δεν μπορούσε να διαπιστωθεί σχέση μεταξύ των δύο λογιστικών συστημάτων (αναλυτική λογιστική και γενική λογιστική) που χρησιμοποιούσε κανονικά η εταιρεία, εφόσον τα στοιχεία που περιείχαν τα αρχεία της αναλυτικής λογιστικής δεν ταίριαζαν με τα στοιχεία που περιείχαν τα αρχεία της γενικής λογιστικής. Τέλος, δεν υπήρχαν διαθέσιμα αποδεικτικά στοιχεία που να δείχνουν ότι τα αρχεία αναλυτικής λογιστικής της εταιρείας ήταν ορθά και αντανακλούσαν το πραγματικό κόστος που προέκυψε κατά την ΠΕ. Επομένως, δεν μπορούσε να αποδειχθεί ότι τα λογιστικά αρχεία αντανακλούσαν ευλόγως το κόστος που συνδεόταν με την παραγωγή και την πώληση του υπό εξέταση προϊόντος.(14) Συνεπώς, δεν ήταν δυνατό να καθοριστεί ατομικό περιθώριο ντάμπινγκ.4. ΣΥΜΠΕΡΑΣΜΑ(15) Πρέπει να αναφερθεί ότι στόχος της παρούσας επανεξέτασης που κινήθηκε κατόπιν αιτήσεως της Fertial, ήταν να καθοριστεί ατομικό περιθώριο ντάμπινγκ για την αιτούσα, που ήταν, κατά τους ισχυρισμούς, διαφορετικό από το υπόλοιπο περιθωρίου που εφαρμόζεται στις εισαγωγές διαλυμάτων ουρίας και νιτρικού αμμωνίου από την Αλγερία.(16) Επειδή η έρευνα δεν μπορούσε να αποδείξει ότι το ατομικό περιθώριο ντάμπινγκ της αιτούσας ήταν όντως διαφορετικό από το υπόλοιπο περιθωρίου του ντάμπινγκ που είχε καθοριστεί στην αρχική έρευνα, πρέπει να απορριφθεί η αίτηση της αιτούσας και να περατωθεί η διαδικασία επανεξέτασης ως προς νέο εξαγωγέα. Το υπόλοιπο περιθωρίου ντάμπινγκ που διαπιστώθηκε στην αρχική έρευνα, δηλ. 9,7% (ή 6,88 € ανά τόνο) πρέπει συνεπώς να διατηρηθεί επειδή δεν υπάρχουν στοιχεία που να δείχνουν ότι η αιτούσα ασκούσε πρακτικές ντάμπινγκ σε διαφορετικό επίπεδο.5. ΑΝΑΔΡΟΜΙΚΗ ΕΙΣΠΡΑΞΗ ΤΟΥ ΔΑΣΜΟΥ ΑΝΤΙΝΤΑΜΠΙΝΓΚ(17) Με βάση τις ανωτέρω διαπιστώσεις, ο δασμός αντιντάμπινγκ που εφαρμόζεται στην αιτούσα θα εισπραχθεί αναδρομικά για τις εισαγωγές του υπό εξέταση προϊόντος που έχουν υποβληθεί σε καταγραφή δυνάμει του άρθρου 3 του κανονισμού (ΕΚ) αριθ. 1795/2004 της Επιτροπής.6. ΚΟΙΝΟΠΟΙΗΣΗ(18) Όλα τα ενδιαφερόμενα μέρη ενημερώθηκαν σχετικά με τα ουσιαστικά πραγματικά περιστατικά και τις παρατηρήσεις που οδήγησαν στα ανωτέρω συμπεράσματα.(19) Η αιτούσα αμφισβήτησε τα συμπεράσματα της Επιτροπής και ισχυρίστηκε ότι είχε προσκομίσει όλες τις αιτούμενες πληροφορίες. Εν πάση περιπτώσει, δεν υποβλήθηκαν νέα αποδεικτικά στοιχεία που θα επέτρεπαν την αναθεώρηση των ανωτέρω συμπερασμάτων τα οποία επομένως επιβεβαιώθηκαν.(20) Η παρούσα επανεξέταση δεν επηρεάζει την ημερομηνία κατά την οποία λήγουν τα μέτρα που επιβλήθηκαν με τον κανονισμό (ΕΚ) αριθ. 1995/2000, όπως τροποποιήθηκε τελευταία με τον κανονισμό (ΕΚ) αριθ. 1675/2003, σύμφωνα με το άρθρο 11 παράγραφος 2 του βασικού κανονισμού.ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 11. Περατώνεται η επανεξέταση ως προς νέο εξαγωγέα που κινήθηκε με τον κανονισμό (ΕΚ) αριθ. 1795/2004.2. Ο δασμός που εφαρμόζεται σύμφωνα με το άρθρο 1 του κανονισμού (ΕΚ) αριθ. 1995/2000 σε όλες τις εταιρείες στην Αλγερία εισπράττεται αναδρομικά για τις εισαγωγές μειγμάτων ουρίας και νιτρικού αμμωνίου σε υδατικά ή αμμωνιακά διαλύματα που έχουν υποβληθεί σε καταγραφή δυνάμει του άρθρου 3 του κανονισμού (ΕΚ) αριθ. 1795/2004 της Επιτροπής.3. Με την επιφύλαξη τυχόν διαφορετικής ρύθμισης, εφαρμόζονται οι διατάξεις που ισχύουν για τους τελωνειακούς δασμούς.Άρθρο 2Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης .Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες,Για το ΣυμβούλιοΟ Πρόεδρος [1] ΕΕ L 56 της 6.3.1996, σ. 1. Κανονισμός που τροποποιήθηκε για τελευταία φορά από τον κανονισμό (ΕΚ) αριθ. 461/2004 (ΕΕ αριθ. L 77 της 13.3.2004, σ. 12).[2] ΕΕ L 238 της 22.9.2000, σ. 15. Κανονισμός, όπως τροποποιήθηκε για τελευταία φορά με τον κανονισμό (ΕΚ) αριθ. 1675/2003 (ΕΕ L 238 της 25.9.2003, σ. 4).[3] ΕΕ L 317 της 16.10.2004, σ. 20.